**ROKIŠKIO RAJONO SAVIVALDYBĖS SKOLINIMOSI GALIMYBIŲ 2020 METAIS VERTINIMAS**

2020 m. vasario 12 d. Nr. KAĮ-1

Rokiškis

Su ataskaita galima susipažinti

Rokiškio rajono savivaldybės interneto svetainėje www.rokiskis.lt

2

**TURINYS**

ĮŽANGA 3

VERTINIMO REZULTATAI 3

 1. Teisės aktais reglamentuoti skolinimosi ir skolos limitai bei sąlygos 3

 2. Savivaldybės skolų būklė 2020 m. vasario 1 d. 4

 3. Savivaldybė laikosi teisės aktais nustatytų skolinimosi ir skolos limitų 5

 4. Savivaldybė gali perskolinti turimas paskolas 5

PRIEDAI 6

 Apimtis ir metodai 6

3

**ĮŽANGA**

Vadovaudamasi Vietos savivaldos įstatymu[[1]](#footnote-1), Rokiškio rajono savivaldybės kontrolės ir audito tarnyba rengia ir savivaldybės tarybai teikia sprendimams priimti reikalingas išvadas dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės valdomų įmonių imamas paskolas.

 Savivaldybių skolinimąsi reglamentuoja Biudžeto sandaros įstatymas[[2]](#footnote-2), 2020 metų valstybės biudžeto ir savivaldybių biudžetų finansinių rodiklių patvirtinimo įstatymas (toliau – Rodiklių įstatymas)[[3]](#footnote-3), Savivaldybių skolinimosi taisyklės[[4]](#footnote-4).

**VERTINIMO REZULTATAI**

1. **Teisės aktais reglamentuoti skolinimosi ir skolos limitai bei sąlygos**

 1.1 Rodiklių įstatymo 6 priede nustatytos Rokiškio rajono savivaldybės biudžeto prognozuojamos gauti biudžeto pajamos, nuo kurių skaičiuojami skolos ir skolinimosi limitai yra 18660 tūkst. Eur.

 1.2 Rodiklių įstatymo 12 straipsnyje nustatyti tokie savivaldybių skolinimosi, garantijų limitai:

 1.2.1 savivaldybės skola negali viršyti 60 procentų šio įstatymo 6 priede nurodytų prognozuojamų savivaldybės biudžeto pajamų sumos, t.y. 11196,0 tūkst. Eur;

 1.2.2 metinio grynojo skolinimosi suma finansų ministro nustatyta tvarka (šiuo metu ši tvarka dar nepatvirtinta) atrinktiems projektams, kuriais prisidedama prie regiono ir (arba) savivaldybės socialinės ir ekonominės plėtros tikslų, nustatytų strateginio planavimo dokumentuose, ir mažinamos savivaldybės biudžeto išlaidos ir (arba) didinamos savivaldybės biudžeto pajamos, yra ne daugiau kaip 10 procentų šio įstatymo 6 priede nurodytų prognozuojamų savivaldybės biudžeto pajamų, t.y. 1866 tūkst. Eur. Kiekvienos savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradedama naudoti metinio grynojo skolinimosi suma;

 1.2.3 savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus, įsipareigojimų suma negali viršyti 10 procentų šio įstatymo 6 priede nurodytų prognozuojamų savivaldybės biudžeto pajamų sumos, t.y. 1866 tūkst. Eur.

 Į skolos ir skolinimosi limitus neįskaitomos iš valstybės biudžeto suteiktos trumpalaikės paskolos laikinam pajamų trūkumui padengti ir trumpalaikės arba ilgalaikės paskolos, kai dėl kredito įstaigų veiklos apribojimo ir (arba) jų licencijų atšaukimo savivaldybės negali disponuoti

4

savo lėšomis ir dėl to trūksta apyvartinių lėšų. Savivaldybėms 2011 ir 2013 metais iš valstybės biudžeto suteiktos paskolos laikinam pajamų trūkumui, susidariusiam dėl akcinės bendrovės banko „Snoras“, akcinės bendrovės Ūkio banko veiklos apribojimo ir banko licencijos atšaukimo, padengti laikomos ilgalaikėmis paskolomis, kurios turi būti grąžintos iki 2023 m. gruodžio 31 d.

 Pagal aukščiau minėtą teisės aktą savivaldybės 2021 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2020 m. sausio 1 d. įsiskolinimą.

**2. Savivaldybės skolų būklė 2020 m. vasario 1 d.**

2.1 Savivaldybių skolinimosi taisyklėmis nustatyta, kad į savivaldybės skolos limitą įskaitomi visi savivaldybės prisiimti, bet dar neįvykdyti įsipareigojimai grąžinti kreditoriams lėšas pagal:

2.1.1 paskolų sutartis, kurių savivaldybės pateiktais duomenimis, yra penkios už 9515,5 tūkst. Eur;

2.1.2 finansinės nuomos (lizingo) sutartis (tarp jų valdžios ir privataus subjektų partnerystės sutartis, jeigu jos teisės aktų, reglamentuojančių viešojo ir privataus sektorių partnerystę, nustatyta tvarka laikomos finansinės nuomos (lizingo) sutartimis, ir veiklos nuomos sutartis, kurios pagal finansų ministro patvirtintus Viešojo sektoriaus apskaitos ir finansinės atskaitomybės standartus laikomos finansinės nuomos (lizingo) sutartimis) (jų savivaldybė nurodė neturinti);

2.1.3 kitus įsipareigojamuosius skolos dokumentus (jų savivaldybė nurodė neturinti):

- komercinius popierius;

- paprastuosius ir įsakomuosius vekselius;

- faktoringo (be regreso teisės) sutartis;

- kreditorinio reikalavimo perleidimo sutartis;

- prekybos kreditų restruktūrizavimo sutartis, - kai sudarant naują dvišalį susitarimą keičiamos prekių tiekėjo ar paslaugų teikėjo suteikto prekybos kredito pagrindinės sąlygos (sudaromas naujas panaudoto kredito mokėjimų grafikas ir (ar) nustatomos palūkanos;

- kitus įsipareigojamuosius skolos dokumentus, pagal kuriuos savivaldybės mokėjimai prekių tiekėjui ar paslaugų teikėjui perleidžiami finansų įstaigai ir (ar) finansų įstaiga neturi tiesioginės ar netiesioginės regreso teisės į prekių tiekėją ar paslaugų teikėją, jeigu savivaldybė nevykdo mokėjimo įsipareigojimo finansų įstaigai.

2.2. Į metinį savivaldybės grynojo skolinimosi limitą įskaitomas einamaisiais biudžetiniais metais savivaldybės skolinantis prisiimtų ir įvykdytų įsipareigojimų (pagal 2.1.1-2.1.3 p. nurodytus dokumentus) sumų skirtumas biudžetinių metų pabaigoje (savivaldybė nurodė, kad padidėjimo, t.y grynojo skolinimosi 2020 metais nebus).

2.3. Į savivaldybės garantijų limitą įskaitomi savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal 2.1.1- 2.1.3 p. nurodytus dokumentus (jų savivaldybė nurodė neturinti).

5

**3. Savivaldybė laikosi teisės aktais nustatytų skolinimosi ir skolos limitų**

 3.1 Savivaldybės skola 2020 metais negali viršyti 11196,0 tūkst. Eur. Savivaldybės skola 2020 m. sausio 1 d. sudaro 9515,5 tūkst. Eur, limito likutis 2020 m. vasario 1 d. yra 1680,5 tūkst. Eur, jo neplanuojama naudoti ir 2020 metais.

 3.2 Savivaldybės metinio skolinimosi limitas (ir likutis) 2020 m. vasario 1 d. yra 1866 tūkst. Eur, jo neplanuojama naudoti ir 2020 metais.

 3.3 Savivaldybės įsipareigojimų pagal garantijas limitas (ir likutis) 2020 m. vasario 1 d. yra 1866 tūkst., jo neplanuojama naudoti ir 2020 metais.

 **4. Savivaldybė gali perskolinti turimas paskolas**

4.1 Savivaldybė yra paėmusi iš bankų 9 515 499 Eur paskolų. Yra sudarytos 5 paskolų sutartys su dviem bankais. 2020 m. pagal 4 paskolų sutartis reikia pradėti grąžinti paskolas. 358 000 Eur paskolos grąžinimas numatytas sutartyje nuo 2021 metų. Dviejų sutarčių grąžinimą numatoma pradėti 2020 m. (paskolų suma 1 739 216,06 Eur), o likusias dvi –7 418 282,93 Eur – norima refinansuoti 10 metų terminui.

4.2 Biudžeto sandaros įstatymo 10 straipsnis leidžia savivaldybei skolintis ankstesniems skoliniams įsipareigojimams vykdyti, kas nedidina įsipareigojimo apimties ir atitinka teisės aktuose nustatytiems skolinimosi tikslams. Ilgalaikės paskolos ėmimas anksčiau paimtoms paskoloms grąžinti (7 418 282,93 Eur) neįtakos savivaldybės skolos dydžio, metinio savivaldybės grynojo skolinimosi limito.

 4.3 Savivaldybės taryba gali priimti sprendimą leisti imti 7 418 282,93 Eur ilgalaikę paskolą ankstesnių paskolų grąžinimui.

Savivaldybės kontrolierė Danguolė Namajūnienė

Vyriausioji specialistė Daiva Girgždienė

6

 Rokiškio rajono savivaldybės skolinimosi

 galimybių 2020 metais vertinimo

 priedas

**Apimtis ir metodai**

Vertinimo apimtis

Vertinimas atliktas vadovaujantis savivaldybės kontrolierės 2020 m. vasario 5 d. pavedimu Nr. KPA-1, atsižvelgus į Rokiškio rajono savivaldybės administracijos 2020 m. vasario 5 d. raštą Nr. SD-5.31-307 „Dėl išvados“, kuriame prašoma pateikti išvadą dėl paskolų perskolinimo.

**Vertinimo tikslas** – nustatyti, ar savivaldybės skolinimosi ir skolos limitai leidžia savivaldybei refinansuoti paskolas.

**Vertinimo subjektas**: Rokiškio rajono savivaldybės administracija (toliau - Administracija), adresas: Respublikos g. 94, LT-42136 Rokiškis, identifikavimo kodas – 188772248.

**Vertinimo objektas** - 7418282,93 Eur paskolų dalis.

**Vertinamas laikotarpis** – 2020 metai.

Vertinimas atliktas vadovaujantis nuostata, kad audituojamas subjektas pateikė išsamią ir objektyvią informaciją, o pateiktų dokumentų kopijos atitinka originalus.

Duomenų rinkimo ir vertinimo metodai

|  |  |  |
| --- | --- | --- |
| Ataskaitos skyrius/poskyris | Taikyti duomenų rinkimo ir vertinimo metodai | Tikslas |
| 1. Teisės aktais reglamentuoti skolinimosi ir skolos limitai bei sąlygos  | Dokumentų ir teisės aktų peržiūraNagrinėti:- Vietos savivaldos įstatymas;- Biudžeto sandaros įstatymas;- 2020 metų valstybės biudžeto ir savivaldybių biudžetų finansinių rodiklių patvirtinimo įstatymas;- Savivaldybių skolinimosi taisyklės.Duomenų analizėApskaičiuota, kokiais konkrečiais limitais pagal teisės aktus gali disponuoti savivaldybė . | Nustatyti savivaldybės skolos ir skolinimosi limitus ir sąlygas 2020 metais |
| 2. Savivaldybės skolų būklė 2020 m. vasario 1d. | Dokumentų peržiūraPeržiūrėta:- Finansinės atskaitos apie savivaldybės skolas ir skolinius įsipareigojimus;- Savivaldybės administracijos pateikti duomenys apie sutartis su bankais, paskolų grąžinimo terminus, lizingą ir kitus įsipareigojamuosius dokumentus.Duomenų analizė-įvertinti pateikti duomenys. | Nustatyti savivaldybės skolų būklę 2020-02-01 |
| 3. Savivaldybė laikosi teisės aktais nustatytų skolinimosi ir skolos limitų | Duomenų analizė-palyginta savivaldybės skolų būklė su nustatytais skolinimosi ir skolos limitais;- numatytos prognozės iki metų pabaigos. | Nustatyti, ar savivaldybė neviršija teisės aktais nustatytų skolinimosi ir skolos limitų |
| 4. Savivaldybė gali perskolinti turimas paskolas | Dokumentų peržiūraPeržiūrėta:- Savivaldybės tarybos sprendimo projektas dėl paskolos refinansavimo;Duomenų analizė- įvertinti skolinimosi tikslai;- numatytos prognozės iki metų pabaigos. | Įsitikinti, kad paskolos lėšos bus naudojamos teisės aktais nustatytiems tikslams ir laikantis nustatytų skolinimosi limitų bei sąlygų |

1. Lietuvos Respublikos vietos savivaldos įstatymas, 1994-07-07 Nr. I-533 (su vėlesniais pakeitimais) [↑](#footnote-ref-1)
2. Lietuvos Respublikos biudžeto sandaros įstatymas, 1990-07-30 Nr. I-430 (su vėlesniais pakeitimais). [↑](#footnote-ref-2)
3. Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymas, 2019-12-17 Nr. XIII-2695. [↑](#footnote-ref-3)
4. Lietuvos Respublikos Vyriausybės 2004-03-26 nutarimas Nr. 345 „Dėl savivaldybių skolinimosi taisyklių patvirtinimo“ ( 2012-03-21 nutarimo Nr. 304 redakcija, su vėlesniais pakeitimais). [↑](#footnote-ref-4)